சிறுவர்களின் இரத்தச் சர்க்கரை மட்டங்கள் பெரும்பாலும் வயதானவர்களைவிட சிறிதளவுக்குக் குறைவாகவே காணப்படும். ஓரிரவு முழுவதும் உண்ணாவிரதம் இருக்கும்போதான குளூக்கோஸ் மட்டங்கள், ஆரோக்கியமான வயதுவந்தவர்களின் 5% ஆனவர்களில் 70 mg/dL (3.9 mM) க்குக் குறைவாக இருக்கும், ஆனால் காலை நேரத்தில் சாப்பிடாமல்விடும் நிலையில் 5% வரையான சிறுவர்களின் இது 60 mg/dL (3.3 mM) இலும் குறைவாக இருக்கலாம். உண்ணாவிரதம் இருக்கும் காலம் நீண்டு செல்லும்போது, கைக்குழந்தைகள் மற்றும் சிறுவர்களில் ஒரு பெரிய சதவீதத்தினர் குறைவான பிளாஸ்மா குளூக்கோஸ் மட்டங்களைக் கொண்டிருப்பர். இவர்களுக்கு பொதுவாக நோயறிகுறிகள் இருக்கமாட்டாது. புதிதாகப் பிறந்த குழந்தைகளின் இரத்தச் சர்க்கரையின் சாதாரண வரம்பானது தொடர்ந்தும் விவாதத்துக்கு உரியதாகவே உள்ளது. குளூக்கோஸ் மட்டங்கள் உடனடியாகக் குறையும்போது, வயது வந்தவர்களைவிட புதிதாகப் பிறந்தவர்களின் மூளைகள் மாற்று எரிபொருளைப் பயன்படுத்தும் திறனுள்ளவையாக இருக்கும் எனத் தெரிவிக்கப்பட்டுள்ளது. பிறந்து ஒரு நாளின் பின்னர் 60–70 mg/dL க்கும் மேலான குளூக்கோஸ் மட்டங்களைப் பேணுமபடி பரிந்துரைக்கும் நிலை வந்துள்ளபோதும், இந்த மட்டங்களின் முக்கியத்துவம் மற்றும் ஆபத்தை இப்போதும் நிபுணர்கள் தொடர்ந்து விவாதிக்கிறார்கள்.

காரணத்தைத் தீர்மானித்தல்
வயது வேறுபாடுகள்
காரணங்கள்
விளைவுகள் இருக்கின்றமை அல்லது இல்லாமை